PMIndiaData/PMIndiaSum huggingface dataset:
ప్ర‌ధాన మంత్రి త‌న లోక్ స‌భ నియోజ‌క‌వ‌ర్గం వారాణ‌సీ ని సంద‌ర్శించారు;  శ్రీ‌ జగద్గురు విశ్వారాధ్య గురుకుల్ వందేళ్ల కాలం ఉత్స‌వాల ముగింపు కార్య‌క్ర‌మాని కి ఆయన హాజ‌ర‌య్యారు

ప్ర‌ధాన మంత్రి శ్రీ న‌రేంద్ర మోదీ ఈ రోజు న ఉత్త‌ర్ ప్ర‌దేశ్ లోని వారాణ‌సీ ని సంద‌ర్శించారు. ఆయ‌న ఉత్త‌ర్ ప్ర‌దేశ్ లోని వారాణ‌సీ లో జంగంవాడీ మ‌ఠం లో గ‌ల శ్రీ‌ జగద్గురు విశ్వారాధ్య గురుకుల్ శ‌త వార్షికోత్స‌వాల ముగింపు కార్య‌క్ర‌మం లో పాలుపంచుకొన్నారు. పంతొమ్మిది భాష‌ల లో అనువాద‌మైన ‘శ్రీ సిద్ధాంత్ శిఖామ‌ణి గ్రంథ్’ ప్ర‌తి ని కూడా ప్ర‌ధాన మంత్రి శ్రీ న‌రేంద్ర మోదీ ఈ కార్య‌క్ర‌మం లో ఆవిష్క‌రించారు. ‘శ్రీ సిద్ధాంత్ శిఖామ‌ణి గ్రంథ్’ మొబైల్ యాప్ ను సైతం ప్రధాన మంత్రి ప్రారంభించారు. స‌భికుల ను ఉద్దేశించి ప్ర‌ధాన మంత్రి ప్ర‌సంగిస్తూ, ఈ నూరేళ్ల కాలం ఉత్స‌వాలు ఒక నూత‌న ద‌శాబ్ధి ఆరంభ త‌రుణం లో జ‌రుగుతూ ఉండ‌టం అనేది ఒక యాదృచ్ఛిక ఘ‌ట‌న, అంతే కాదు ప్ర‌పంచం లో ఇరవై ఒకటో శతాబ్ది లో భార‌త‌దేశం యొక్క పాత్ర ను ఈ ద‌శాబ్ది మ‌రొక్క‌మారు ప్ర‌తిష్ఠితం చేస్తుంది అని కూడా ఆయ‌న పేర్కొన్నారు. మొబైల్ యాప్ మాధ్య‌మం ద్వారా ‘శ్రీ సిద్ధాంత్ శిఖామ‌ణి గ్రంథం’ డిజిట‌లీక‌ర‌ణ ప్ర‌క్రియ యువతరం దీని తో మ‌మేకం అయ్యేందుకు, వారి జీవనాల లో స్ఫూర్తి ని నింపేందుకు మ‌రింత గా తోడ్ప‌డ‌నుంది అని ప్రధాన మంత్రి చెప్పారు. ఈ గ్రంథాని కి సంబంధించిన అంశాల పై మొబైల్ యాప్ ద్వారా ఏటా ఒక క్విజ్ పోటీ ని నిర్వ‌హించాల‌ని ఆయ‌న సూచించారు. ఈ గ్రంథాన్ని 19 భాష‌ల లో అనువ‌దించ‌డం అనేది మ‌రింత మంది ప్ర‌జ‌ల వ‌ద్ద‌కు ఈ గ్రంథం చేరుకోవడం లో స‌హాయ‌కారి అవుతుంది అని ప్రధాన మంత్రి అన్నారు. ‘‘ఒక పౌరుని గా మ‌నం ఏ విధం గా న‌డ‌చుకొంటామ‌నేది భార‌త‌దేశం యొక్క భ‌విష్య‌త్తు ను నిర్ధారిస్తుంది, అంతేకాక‌ ఒక ‘న్యూ ఇండియా’ యొక్క దిశ ను కూడా ఇది నిర్ణ‌యిస్తుంది’’ అని ప్ర‌ధాన మంత్రి అన్నారు. సాధువులు సూచించిన మార్గాన్ని అనుస‌రించ‌డం ద్వారా మ‌నం మ‌న జీవితాల లో ఆకాంక్ష‌ల ను నెర‌వేర్చుకోవ‌ల‌సివున్నది. అంతే కాక జాతి నిర్మాణం లో పూర్తి స‌హ‌కారాన్ని అందించ‌డాన్ని కొన‌సాగించవలసివుంది కూడా అని ఆయ‌న చెప్పారు. స్వ‌చ్ఛత‌ మిశ‌న్ ను దేశం లో ప్ర‌తి ఒక్క ప్రాంతాని కి తీసుకుపోవ‌డం ద్వారా ప‌రిశుభ్ర‌త కు సంబంధించిన చైత‌న్యాన్ని నెల‌కొల్ప‌డం లో ప్ర‌జ‌లు అందించిన తోడ్పాటు ను ప్రధాన మంత్రి మెచ్చుకొన్నారు. భార‌త‌దేశం లో త‌యారైన ఉత్ప‌త్తుల ను ఉప‌యోగించుకోవాలంటూ వారి కి ఆయ‌న విజ్ఞప్తి చేశారు. జ‌ల్ జీవ‌న్ మిశ‌న్ ఫ‌ల‌ప్ర‌దం అయ్యేట‌ట్లు చూడ‌టం కోసం దీనిలో పాలుపంచుకోవ‌ల‌సింది గా ప్ర‌తి ఒక్క‌రి కి ప్రధాన మంత్రి విజ్ఞ‌ప్తి చేశారు. గంగా న‌ది శుద్ధి లో గ‌ణ‌నీయ‌మైన‌ మ‌రియు గ‌మ‌నించ‌ద‌గిన‌ మెరుగుద‌ల చోటు చేసుకొంది; ప్ర‌జ‌లు భాగం పంచుకోవ‌డం ద్వారా మాత్ర‌మే ఇది సాధ్యం అయింది అని ప్ర‌ధాన మంత్రి అన్నారు. న‌మామి గంగే కార్య‌క్ర‌మం లో భాగం గా 7,000 కోట్ల రూపాయ‌ల విలువైన ప‌థ‌కాల ను పూర్తి చేయ‌డం జ‌రిగింది, 21,000 కోట్ల రూపాయ‌ల విలువైన ప‌థ‌కాల ప‌నులు పురోగ‌మిస్తున్నాయి అంటూ ఆయ‌న వివ‌రించారు. ‘శ్రీ రామ్ జ‌న్మభూమి తీర్థ క్షేత్ర’ పేరు తో ఒక ట్ర‌స్టు ను రామాల‌యం నిర్మాణం కోసం ప్ర‌భుత్వం ఇటీవ‌ల ఏర్పాటు చేసిన‌ట్లు ప్ర‌క‌టించిన సంగతి ని ప్ర‌ధాన మంత్రి గుర్తు కు తెచ్చారు. ఈ ట్ర‌స్టు ఆయోధ్య లో శ్రీ రామాల‌య నిర్మాణ ప‌నుల‌ ను చూసుకొంటుంది అని ఆయన చెప్పారు. ఈ ట్ర‌స్టు కు 67 ఎక‌రాల భూమి ని బ‌దిలీ చేయాల‌ని కూడా ప్ర‌భుత్వం నిర్ణ‌యించింది అని ఆయ‌న వెల్ల‌డించారు.
మధ్యప్రదేశ్ లోని రీవా లో జరిగిన విషాదాంత రహదారి దుర్ఘటన లో ప్రాణనష్టంసంభవించినందుకు సంతాపాన్ని తెలిపిన ప్రధాన మంత్రి

మధ్య ప్రదేశ్ లోని రీవా లో విషాదాంత రహదారి దుర్ఘటన జరిగిన కారణం గా ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ఈ దుర్ఘటన లో చనిపోయిన వ్యక్తులలో ప్రతి ఒక్కరి కి 2 లక్షల రూపాయల వంతున పరిహారాన్ని వారి దగ్గరి సంబంధికుల కు చెల్లించడం జరుగుతుందని, అలాగే దుర్ఘటన లో గాయపడ్డ వారికి 50,000 రూపాయల వంతున ఇవ్వడం జరుగుతుందని ప్రధాన మంత్రి ప్రకటించారు. బాధితుల కు రాష్ట్ర ప్రభుత్వం పర్యవేక్షణ లో స్థానిక పాలన యంత్రాంగం చేతనైన అన్ని విధాలు గాను సాయపడుతోందని కూడా ప్రధాన మంత్రి తెలిపారు. ప్ర‌ధాన మంత్రి కార్యాలయం ఒక ట్వీట్ లో – ‘‘మధ్య ప్రదేశ్ లోని రీవా లో జాతీయ రహదారి పైన జరిగిన దుర్ఘటన హృద‌య‌విదారకం గా ఉంది. దీనిలో ప్రాణాల ను కోల్పోయిన వ్యక్తుల కు ఇదే నా ప్రగాఢ సంతాపం. దీనితో పాటు గా గాయపడ్డ వారందరు శీఘ్రం గా పున:స్వస్థులు కావాలని నేను కోరుకొంటున్నాను. రాష్ట్ర ప్రభుత్వ పర్యవేక్షణ లో స్థానిక పాలన యంత్రాంగం బాధితుల కు సాధ్యమైన అన్ని విధాలు గాను సాయపడడం లో తలమునకలు గా ఉంది.’’ ‘‘మధ్య ప్రదేశ్ లో జరిగిన విషాదాంత బస్సు ప్రమాదం లో చనిపోయిన వ్యక్తుల దగ్గరి బంధువుల కు 2 లక్షల రూపాయల వంతున పరిహారాన్ని ప్రధాన మంత్రి జాతీయ సహాయ నిధి ( పిఎమ్ఎన్ఆర్ఎఫ్) నుండి చెల్లించడం జరుగుతుంది అని ప్రధాన మంత్రి ప్రకటించారు. గాయ పడ్డ వ్యక్తుల కు 50,000 రూపాయల వంతున ఇవ్వడం జరుగుతుంది.’’ అని తెలిపింది.
నెహ్ రూ మెమోరియల్ మ్యూజియమ్ ఎండ్లైబ్రరీ సొసైటీ యొక్క వార్షిక సాధారణ సమావేశాని కి అధ్యక్షత వహించిన ప్రధాన మంత్రి

నెహ్ రూ రూ మెమోరియల్ మ్యూజియమ్ ఎండ్ లైబ్రరీ (ఎన్ఎమ్ఎమ్ఎల్) సొసైటీ యొక్క వార్షిక సాధారణ సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. సమావేశం సాగిన క్రమం లో పరిశోధన ను, యువత లో పాండిత్యాన్ని ప్రోత్సహించడం తో పాటుగా చరిత్ర ను మరింత ఆసక్తిదాయకం గా మలచడం పై శ్రద్ధ వహించాలంటూ ఆయన నొక్కిచెప్పారు. ప్రధాన మంత్రి-సంగ్రహాలయ అంటే యువతీ యువకుల లో మరింత లోకప్రియత్వం అలవడేటట్లుగా తీర్చిదిద్దే ఉపాయాలపైన కూడా ప్రధాన మంత్రి చర్చించారు. ప్రధాన మంత్రి ఒక ట్వీట్ లో – ‘‘ఎన్ఎమ్ఎమ్ఎల్ సొసైటీ తాలూకు వార్షిక సాధారణ సమావేశాని కి అధ్యక్షత వహించాను. పరిశోధన ను, యువత లో పాండిత్యాన్ని ప్రోత్సహించడం మరియు చరిత్ర ను మరింత ఆసక్తిదాయకం గా మలచడం పై శ్రద్ధ తీసుకోవాలని స్పష్టంచేశఆను. ప్రధాన మంత్రి-సంగ్రహాలయ యువత లో మరింత ఆదరణ కు పాత్రం అయ్యేటట్లు చూడడం కోసం అనుసరించవలసిన ఉపాయాల పైన కూడా చర్చించాను.’’ అని పేర్కొన్నారు. https://www.pib.gov.in/PressReleaseIframePage.aspx?PRID=1888097
ప్ర‌ధాన మంత్రి శ్రీ న‌రేంద్ర మోదీ కి, మాల్దీవ్స్ గ‌ణ‌తంత్రం అధ్య‌క్షుడు మాన్య శ్రీ  ఇబ్రాహిం మొహమద్ సోలిహ్ కు మ‌ధ్య టెలిఫోన్ ద్వారా జ‌రిగిన సంభాష‌ణ‌

మాల్దీవ్స్ గ‌ణ‌తంత్రం అధ్య‌క్షుడు శ్రీ ఇబ్రాహిం మొహమద్ సోలిహ్ తో ప్ర‌ధాన మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా మాట్లాడారు. కోవిడ్ మ‌హ‌మ్మారి కి వ్య‌తిరేకం గా పోరాటం లో భార‌త‌దేశం స‌హ‌కారాని కి, సమర్థన కు గాను ప్ర‌ధాన మంత్రి శ్రీ న‌రేంద్ర మోదీ కి అధ్య‌క్షుడు శ్రీ సోలిహ్ ధ‌న్య‌వాదాలు తెలిపారు. భార‌త‌దేశం సమర్ధన తో మాల్దీవ్స్ లో అమలవుతున్న అభివృద్ధి ప‌థ‌కాల లో పురోగ‌తి ని నేత‌ లు ఇరువురు స‌మీక్షించారు. కోవిడ్ మ‌హ‌మ్మారి తాలూకు ప‌రిమితులు ఉన్న‌ప్ప‌టికీ, ఆ ప‌థ‌కాలు శ‌ర‌వేగం గా అమ‌లు జరుగుతుండ‌డం ప‌ట్ల వారు సంతృప్తి ని వ్య‌క్తం చేశారు. భార‌త‌దేశం అనుస‌రిస్తున్న ‘నేబర్ హుడ్ ఫస్ట్’ సూత్రం లోను, సెక్యూరిటీ ఎండ్ గ్రోత్ ఫార్ ఆల్ ఇన్ ద రీజియన్ (ఎస్ఎజిఎఆర్‌) తాలూకు స‌ముద్ర సంబంధి దృష్టి కోణం లోను మాల్దీవ్స్ ఒక కేంద్రీయ స్తంభం గా ఉంద‌ని ప్ర‌ధాన మంత్రి శ్రీ న‌రేంద్ర మోదీ అన్నారు. మాల్దీవ్స్ విదేశీ వ్య‌వ‌హారాల శాఖ మంత్రి శ్రీ అబ్దుల్లా శాహిద్‌ ఐక్య‌ రాజ్య స‌మితి సాధార‌ణ స‌భ కు అధ్య‌క్షుని గా ఎన్నికైనందుకు గాను అధ్య‌క్షుడు శ్రీ ఇబ్రాహిం మొహమద్ సోలిహ్ కు ప్ర‌ధాన మంత్రి శుభాకాంక్ష‌లు తెలిపారు. నేత‌ లు ఉభ‌యుల మ‌ధ్య టెలిఫోన్ ద్వారా జ‌రిగిన సంభాష‌ణ మొత్తం మీద ద్వైపాక్షిక సంబంధాల ను ప‌రిశీలించేందుకు, ఇరు దేశాల మ‌ధ్య ప్ర‌స్తుతం కొన‌సాగుతున్న గ‌ణ‌నీయ‌మైన‌టువంటి స‌హ‌కారాని కి మ‌రింత జోరు ను, మార్గ‌ద‌ర్శ‌క‌త్వాన్ని అందించేందుకు ఒక అవ‌కాశాన్ని కల్పించింది.
శాస్త్ర, సాంకేతిక విజ్ఞాన సంబంధిత‌ స‌హ‌కారం కోసం భార‌త‌- ఫ్రెంచ్ సంయుక్త సంఘం ఏర్పాటుకు రంగం సిద్ధం

శాస్త్ర, సాంకేతిక విజ్ఞాన సంబంధిత‌ స‌హ‌కారం కోసం భార‌త‌- ఫ్రెంచ్ సంయుక్త సంఘాన్ని ఏర్పాటు చేయ‌డానికి రంగం సిద్ధం చేసేందుకు ఒప్పందంపై సంత‌కాలు జ‌రిగిన విష‌యాన్ని కేంద్ర మంత్రిమండ‌లి దృష్టికి తీసుకు వ‌చ్చారు. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. ఈ ఉన్న‌త స్థాయి సంయుక్త సంఘాన్ని ఏర్పాటు చేసే అంశానికి సంబంధించి 2016 జ‌న‌వ‌రి 25న న్యూఢిల్లీలో భార‌త‌దేశం, ఫ్రాన్స్ లు ఒక ప‌త్రంపై సంత‌కాలు చేశాయి. ఇందులో భాగంగా, శాస్త్ర, సాంకేతిక విజ్ఞాన‌, న‌వ‌క‌ల్ప‌న (ఇన్నొవేష‌న్) రంగాల‌లో భార‌త‌దేశం, ఫ్రాన్స్ లు ప‌ర‌స్ప‌రం స‌హ‌క‌రించుకోవ‌ల‌సిన అంశాల‌ను సంయుక్త సంఘం గుర్తిస్తుంది; వాటి ప్రాధాన్య క్రమాన్ని, సంంయుక్త కార్యాచ‌ర‌ణ‌ను కూడా నిర్దేశిస్తుంది. పరిశోధనలు, అభివృద్ధి, న‌వ‌క‌ల్ప‌న ద్వారా ఆర్థిక‌, సామాజిక వికాసానికి కృషి చేయ‌డ‌మే ఈ విధ‌మైన స‌హ‌కారానికి ప‌ర‌మావ‌ధిగా ఉంటుంది. ఆయా దేశాలు నిర్దేశించిన మేర‌కు.. భార‌తదేశం వైపు నుంచి శాస్త్ర, సాంకేతిక విజ్ఞాన శాఖ మంత్రి, ఫ్రాన్స్ వైపు నుంచి విదేశ వ్య‌వ‌హారాలు, మ‌రియు అంత‌ర్జాతీయ అభివృద్ధి శాఖ మంత్రి గాని.. లేదా భార‌త పాల‌నా యంత్రాంగంలో కార్య‌ద‌ర్శి స్థాయి ఉన్న‌తాధికారి, ఫ్రాన్స్ పాల‌నా యంత్రాంగంలోని డైరెక్ట‌ర్ జ‌న‌ర‌ల్ స్థాయి ఉన్న‌తాధికారి గాని.. సంయుక్త సంఘానికి స‌హాధ్య‌క్షులుగా ఉంటారు. ఉభ‌య దేశాల మ‌ధ్య శాస్త్ర సంబంధ‌మైన, సాంకేతిక విజ్ఞాన సంబంధ‌మైన స‌హ‌కారంతో పాటు ఇరు దేశాల‌లోను ఈ త‌ర‌హా భాగ‌స్వామ్యాన్ని ప్రోత్సహించ‌డంలో ప‌లు జాతీయ శాస్త్ర, సాంకేతిక విజ్ఞాన సంస్థ‌లు పోషించిన పాత్ర కూడా ఇదివ‌ర‌క‌టి క‌న్నా పెంపొందిన నేప‌థ్యంలో, తాజాగా సంయుక్త సంఘం ఏర్పాటుకు రంగం సిద్ధ‌మైంది.
అంతర్జాతీయ సౌర‌ కూట‌మి ఆవిష్క‌ర‌ణ సంద‌ర్భంగా ప్ర‌ధాని శ్రీ నరేంద్ర మోదీ ప్ర‌సంగం

అధ్యక్షుడు హోలెండ్, వ‌రిష్ఠులు, పారిశ్రామిక నేత‌ల్లారా.. ఫ్రాన్స్ ప్ర‌జ‌ల‌కు మ‌రోమారు మా పూర్తి సంఘీభావాన్ని తెలియ‌జేస్తున్నాను. అత్యంత క్లిష్ట‌మైన ఈ ప‌రిస్థితుల్లో కూడా ప్ర‌పంచానికి అద్భుత‌మైన ఆతిథ్య‌మిస్తున్నందుకు మీప‌ట్ల మ‌న‌సు పుల‌క‌రించిపోతోంది. సౌర‌శ‌క్తి యుత దేశాల అంత‌ర్జాతీయ సౌర కూట‌మి నా చిర‌కాల వాంఛ‌. అది చెప్ప‌గానే అధ్యక్షుడు హోలెండ్ అత్యంత ఆస‌క్తితో ఎంతో వేగంగా స్పందించి, పూర్తి మ‌ద్ద‌తును ప్ర‌క‌టించారు. వాతావ‌ర‌ణ మార్పుల‌పై ప్ర‌పంచ దృక్ప‌థాన్ని మారుస్తున్న అత్యంత కీల‌క స‌ద‌స్సు ఆరంభ దినోత్స‌వ‌మిది. ప్ర‌తి ద‌శ‌లోనూ ఆయ‌ అందించిన మ‌ద్ద‌తుకు, ఈ కూట‌మి ఆవిష్కారంలో తోడుగా నిలిచినందుకు మ‌నఃపూర్వ‌క కృత‌జ్ఞ‌త‌లు. ప్ర‌కృతిపై కొటేష‌న్ల పుస్త‌కానికి ఆయ‌న‌తో క‌ల‌సి ముందుమాట రాయ‌టం నిజంగా గౌర‌వంగా భావిస్తున్నాను. పురాత‌న‌ కాలం నుంచీ వివిధ స‌మాజాలు, సంస్కృతులు సూర్యుడికి ప్ర‌త్యేక స్థానాన్ని ఇచ్చాయి. భార‌తీయ స‌మాజ సంస్కృతిలో అన్నివిధాలైన శ‌క్తికీ సూర్యుడే మూలాధారం. రుగ్వేదంలో చెప్పిన‌ట్లు జీవ‌, నిర్జీవ స‌క‌ల‌ చ‌రాచ‌రాల ఆత్మ సూర్యుడే. భార‌త్‌లో చాలా మంది దిన‌చ‌ర్య సూర్యుడిని ప్రార్థించ‌టంతోనే ఆరంభ‌మ‌వుతుంది. ఇంధ‌న‌ వ‌న‌రులు, పారిశ్రామిక వ్య‌ర్థాల కార‌ణంగా ప్ర‌పంచం క‌ష్టాల‌ను ఎదుర్కొంటున్న ప్రస్తుత తరుణంలో.. భ‌విష్య‌త్తులో ఇంధ‌నం కోసం ప్ర‌పంచ‌మంతా సూర్యుడిపై ఆధార‌ప‌డాల్సిందే. కోట్లాది మంది ప్ర‌జ‌ల శ్రేయ‌స్సు ల‌క్ష్యంగా వ‌ర్ధమాన‌ దేశాలు ముందుకు సాగుతున్న వేళ‌, ప్ర‌పంచ‌మంతా క‌ల‌సి ప్ర‌తిన బూనితేనే మ‌న భూగోళం సుస్థిరంగా ఉంటుంది. అంటే వ‌ర్ధ‌మాన‌దేశాల‌కు ఎద‌గ‌టానికి స‌రైన కార్బ‌న్‌ స్పేస్‌ను అభివృద్ధి చెందిన దేశాలు అందించాలి. ఇది వాతావ‌ర‌ణ స‌హ‌జ‌ న్యాయం. త‌క్కువ కార్బ‌న్ ఉత్పాద‌కాల‌తో అభివృద్ధి చెందేందుకు దారి అవుతుందిది. ఆర్థికం, ప‌ర్యావ‌ర‌ణం, ఇంధ‌నాల మ‌ధ్య స‌మ‌న్వ‌య సాధ‌నే మ‌న భ‌విష్య‌త్‌ను నిర్వ‌చిస్తుంది. ప్ర‌పంచ మాన‌వాళిలో అత్య‌ధిక‌ శాతం మందికి ఏడాదంతా సూర్య‌ర‌శ్మి అందుబాటులో ఉంటుంది. అయినా చాలా మందికి విద్యుత్ లేదు. అందుకే ఈ సౌర‌ కూట‌మి కీల‌కం కాబోతోంది. సౌర ఇంధ‌నాన్ని సుస్థిరంగా, సుల‌భంగా గ్రిడ్‌కు అనుసంధానించి మ‌రింత చౌక‌గా మ‌న జీవితాల్లోకి, ఇళ్ళ‌లోకి తీసుకురావాల‌న్న‌ది మా కోరిక‌. ప‌రిశోధ‌న‌, సృజ‌నాత్మ‌క ఆవిష్క‌ర‌ణ‌ల్లో స‌హాయం చేసుకుంటాం. ఒకరి మంచి ప‌ద్ధ‌తుల‌ను మ‌రొక‌రు, ఒక‌రి ప‌రిజ్ఞానాన్ని మ‌రొక‌రం ఇచ్చి పుచ్చుకుంటాం. శిక్ష‌ణ‌లో, వ్య‌వ‌స్థ‌లు, సంస్థ‌ల ఏర్పాటులో స‌హ‌క‌రించుకుంటూ, ఎప్ప‌కప్పుడు ప్ర‌మాణాల‌ను పెంచుకుంటుంటాం. సౌర‌రంగంలో పెట్టుబ‌డుల‌ను పెంచి, సంయుక్త భాగ‌స్వామ్యాల‌ను, వినూత్న పెట్టుబ‌డి యంత్రాంగాల‌ను ప్రోత్స‌హిస్తాం. సంప్రదాయేత‌ర ఇంధ‌నం విష‌యంలో అంత‌ర్జాతీయ య‌త్నాల‌తో క‌ల‌సి న‌డుస్తాం. సౌర ఇంధ‌నంలో ఇప్ప‌టికే విప్ల‌వం మొద‌లైంది. సాంకేతిక‌త రోజురోజుకూ అభివృద్ధి చెందుతోంది. ధ‌ర‌లు త‌గ్గుతున్నాయి. గ్రిడ్ అనుసంధానం మెరుగుప‌డుతోంది. స్వ‌చ్ఛ ఇంధ‌నం అందించాల‌న్న అంత‌ర్జాతీయ క‌ల నిజం కాబోతోంది. భార‌త్‌కు 4 జీడబ్ల్యూ సామ‌ర్థ్య‌ముంది. 2022 క‌ల్లా మ‌రో 100 జీడ‌బ్ల్యూ ల సౌర‌శ‌క్తిని ల‌క్ష్యంగా పెట్టుకున్నాం. వ‌చ్చే ఏడాది పూర్తయ్యే సరిక‌ల్లా మ‌రో 12 జీడబ్ల్యూల సౌర‌శ‌క్తి అద‌నంగా సాధిస్తాం. పారిశ్రామిక రంగం స్పంద‌న నాకెంతో ఆనందం క‌లిగిస్తోంది. స్వ‌చ్ఛ ఇంధ‌నం అంద‌రికీ అందుబాటులో ఉంటే అప‌రిమిత‌మైన ఆర్థిక అవ‌కాశాలు పుట్టుకొస్తాయి. ఈ దేశంలో కొత్త ఆర్థిక పునాదుల‌కు అది దారి తీస్తుంది. వ‌ర్ధ‌మాన దేశాలు, అభివృద్ధి చెందిన దేశాలను, ప్ర‌భుత్వాల‌ను, ప‌రిశ్ర‌మ‌ల‌ను, ప్ర‌యోగ‌శాల‌ల‌ను, సంస్థ‌ల‌ను ఒక‌చోటికి తెస్తోంది ఈ సౌర‌ కూట‌మి.
5జి సేవల ను అక్టోబరు 1వ తేదీ న ప్రారంభించనున్న ప్రధాన మంత్రి

ఒక కొత్త సాంకేతిక విజ్ఞాన యుగాని కి నాంది పలుకుతూ, ప్రధాన మంత్రి శ్రీ నరేంద్ర మోదీ అక్టోబరు 1వ తేదీ నాడు ఉదయం 10 గంటల కు న్యూ ఢిల్లీ లోని ప్రగతి మైదాన్ లో 5జి సేవల ను ప్రారంభించనున్నారు. 5జి సాంకేతిక పరిజ్ఞానం ద్వారా అంతరాయాల కు తావు ఉండనటువంటి విధం గా కవరేజి, ఉన్నతమైన డాటా రేటు, తక్కువ ఆలస్యం మరియు అత్యధిక విశ్వసనీయత కలిగినటువంటి కమ్యూనికేశన్స్ సౌకర్యాలను అందుకోవచ్చును. దీనితో శక్తి దక్షత, స్పెక్ట్రమ్ సామర్థ్యం మరియు నెట్ వర్క్ సామర్థ్యం లో కూడా మంచి మెరుగుదల చోటు చేసుకోనుంది. ధాన మంత్రి ఇండియన్ మొబైల్ కాంగ్రెస్ (ఐఎమ్ సి) యొక్క ఆరో సంచిక ను కూడా ప్రారంభించనున్నారు. ఐఎమ్ సి 2022 ను అక్టోబరు 1వ తేదీ నుండి 4వ తేదీ వరకు ‘‘న్యూ డిజిటల్ యూనివర్స్’’ అనే ఇతివృత్తం తో నిర్వహించడం జరుగుతుంది. ఈ సమ్మేళనం ప్రముఖ ఆలోచనపరుల ను, నవ పారిశ్రామికవేత్తల ను, నూతన ఆవిష్కర్తల ను మరియు ప్రభుత్వ అధికారుల ను ఒక చోటు కు తీసుకు వచ్చి డిజిటల్ టెక్నాలజీ ని శీఘ్రగతి న స్వీకరించడం మరియు డిజిటల్ టెక్నాలజీ వ్యాప్తి తో అంది రాగల అద్వితీయ అవకాశాల పై సంప్రదింపుల కు, ఇంకా వివిధ ప్రజెంటేశన్ ల కోసం ఒక ఉమ్మడి వేదిక ను కూడా సమకూర్చనుంది.
బుద్ధ‌పూర్ణిమ సంద‌ర్భంగా 2020 మే 7న వ‌ర్చువ‌ల్ వేస‌క్‌ అంత‌ర్జాతీయ ఉత్స‌వాల‌లో పాల్గొన‌నున్న ప్ర‌ధాన‌మంత్రి శ్రీ న‌రేంద్ర మోదీ

ప్ర‌ధాన‌మంత్రి శ్రీ న‌రేంద్ర మోదీ రేపు 2020 మే 7 వ తేదీన బుద్ధ‌పూర్ణిమ ఉత్స‌వాల‌లో పాల్గొన‌నున్నారు. భార‌త ప్ర‌భుత్వ సాంస్కృతిక వ్య‌వ‌హారాల శాఖ , అంత‌ర్జాతీయ బుద్ధిస్ట్ సంస్థ‌ల‌కు చెందిన‌ ఇంట‌ర్నేష‌న‌ల్ బుద్ధిస్ట్ కాన్ఫెడ‌రేష‌న్ (ఐబిసి) తో క‌ల‌సి ఒక వ‌ర్చ‌వ‌ల్ ప్రార్థ‌న కార్య‌క్ర‌మాన్ని నిర్వ‌హిస్తోంది. ఇందులో ప్ర‌పంచ‌వ్యాప్తంగాగ‌ల అన్ని బౌద్ద‌సంఘాల స‌ర్వోన్న‌త అధిప‌తులు పాల్గొంటున్నారు. ఉద‌యం జ‌రిగే ఈ కార్య‌క్ర‌మంలో ప్ర‌ధాన‌మంత్రి కీల‌కోప‌న్యాసం చేయ‌నున్నారు. ప్రంచ‌వ్యాప్తంగా కోవిడ్ -19 మ‌హ‌మ్మారి నేప‌థ్యంలో బుద్ధ‌పూర్ణిమ ఉత్స‌వాలు వ‌ర్చువ‌ల్ వైశాఖ్‌డే ద్వారా నిర్వ‌హించ‌నున్నారు. ఈ కార్య‌క్ర‌మాన్ని కోవిడ్ బాధితులు కోవిడ్ -19పై ముందుండి పోరాటం చేస్తున్న యోధుల గౌర‌వార్థం నిర్వ‌హిస్తున్నారు. ఈ సంద‌ర్భంగా ప్రార్థ‌నా స‌మావేశాలను నేపాల్ లోని ప‌విత్ర లుంబిని వ‌నం, ఇండియాలోని బోధ్‌గ‌య‌ల గ‌ల మ‌హాబోధి ఆల‌యం , ఇండియాలోని సార‌నాథ్‌లోగ‌ల ముల్ గంధ కుటి విహార, ఇండియాలోని కుషిన‌గ‌ర్‌లోగ‌ల ప‌రినిర్వాణ స్తూప‌, శ్రీ‌లంక‌లోని చ‌రిత్రాత్మ‌క, ప‌విత్ర‌ అనురాధ‌పుర స్తూప ప్రాంగ‌ణంలోని రువాన్‌వెలి మ‌హాసేయ నుంచి పిరిత్ చాంటింగ్‌, నేపాల్ లోఇ న‌మోస్తూప‌, బౌదానాథ్ స్వ‌యంభూతోపాటు ఇత‌ర బౌద్ద ప్ర‌సిద్ధ క్షేత్రాల‌నుంచి ప్రార్థ‌న కార్య‌క్ర‌మాల‌ను ప్ర‌త్య‌క్ష ప్ర‌సారం చేస్తారు. సాంస్కృతిక, ప‌ర్యాట‌క శాఖ మంత్రి శ్రీ ప్ర‌హ్లాద్‌సింగ్ ప‌టేల్‌, మైనారిటీ వ్య‌వ‌హారాలు, యువ‌జ‌న స‌ర్వీసులు, క్రీడ‌ల‌శాఖ మంత్రి శ్రీ కిర‌ణ్ రిజ్జు కూడా ఈ కార్య‌క్ర‌మ‌ములో పాల్గొంటారు. వేస‌క్ – బుద్ధ‌పూర్ణిమ‌ను , త‌ధాగ‌త గౌత‌మ‌బుద్ధ‌జ‌న‌నం , జ్ఞానోద‌యం , మ‌హాప‌రినిర్వాణ‌మైన అత్యంత ప‌విత్ర‌మైన రోజుగా భావిస్తారు.
ఉపాధ్యాయ దినోత్స‌వ సంద‌ర్భంగా పాఠశాల విద్యార్థుల‌తో ప్ర‌ధాని సంభాష‌ణ‌

ఉపాధ్యాయ దినోత్స‌వం సంద‌ర్భంగా ప్ర‌ధాని శ్రీ న‌రేంద్ర మోదీ దేశ‌వ్యాప్తంగా ఉన్న పాఠశాల విద్యార్థుల‌తో సంభాషించారు. ఈ కార్య‌క్ర‌మం పూర్తిగా చిన్నారులే నిర్వ‌హించారు. భార‌తదేశ ద్వితీయ రాష్ట్ర‌ప‌తి డాక్ట‌ర్ సర్వేప‌ల్లి రాధాకృష్ణ‌న్ జ‌యంతి సంద‌ర్భంగా ప్ర‌ధాని శ్రీ న‌రేంద్ర మోదీ రెండు నాణేల‌ను విడుద‌ల చేశారు. అందులో ఒక‌టి 125 రూపాయ‌ల నాణేమైతే మ‌రొక‌టి 10 రూపాయ‌ల నాణెం. ఈ సంద‌ర్భంగా ప్ర‌ధాని క‌ళా ఉత్స‌వ్ వెబ్‌సైట్‌ను ప్రారంభించారు. మాన‌వ‌వ‌న‌రుల అభివృద్ధి మంత్రిత్వ శాఖ‌కు సంబంధించిన ఈ వెబ్‌సైట్ చిన్నారుల్లోని క‌ళా ప్ర‌తిభను లోకానికి చాటుతుంది. వారిలోని టాలెంట్‌ను వెలికి తీస్తుంది. ఉపాధ్యాయ దినోత్స‌వ సంద‌ర్భంగా స్కూలు విద్యార్థుల‌తో తాను సంభాషించ‌డం వెన‌క ప్ర‌త్యేక‌మైన కార‌ణ‌ముంద‌ని ప్ర‌ధాని శ్రీ న‌రేంద్ర‌మోదీ అన్నారు. విద్యార్థులు సాధించిన విజ‌యాల‌తో గురువుల‌కు పేరు వ‌స్తుంద‌ని ఆయ‌న చెప్పారు. బిడ్డ‌కు జ‌న్మినిచ్చేది అమ్మే అయిన‌ప్ప‌టికీ ఆ బిడ్డ‌కు జీవితాన్నిచ్చేది ఉపాధ్యాయుడేన‌ని ప్ర‌ధాని స్ప‌ష్టం చేశారు. ఉపాధ్యాయుడు, విద్యార్థి…ఈ ఇద్ద‌రు ఒక‌రికొక‌రు ప్ర‌త్యేక‌మైన‌ ప్రాధాన్య‌త‌గ‌ల‌వారేన‌ని చెప్పిన ప్ర‌ధాని ఉపాధ్యాయులు త‌మ విద్యార్థుల‌తో త‌మ‌కుగ‌ల అనుభ‌వాల గురించి ఇత‌రుల‌కు తెలిసేలా వ్యాసాలు రాయాల‌ని సూచించారు. ఉపాధ్యాయుల‌కు త‌మ‌ త‌ర‌గ‌తిలోని ప్ర‌తి విద్యార్థి ముఖ్య‌మే. త‌ర‌గ‌తిలో బాగా చ‌దివే విద్యార్థుల‌ను మాత్ర‌మే కాదు, ఇత‌ర విద్యార్థులంద‌రినీ ఉపాధ్యాయులు గుర్తు పెట్టుకోవాలని ప్ర‌ధాని కోరారు. ఈ సంద‌ర్భంగా ప్ర‌ధాని శ్రీ నరేంద్ర మోదీ దేశ మాజీ రాష్ట్ర‌ప‌తి డాక్ట‌ర్ ఎపిజె అబ్దుల్ క‌లాంను గుర్తు చేసుకున్నారు. త‌న‌ను ఉపాధ్యాయునిగా అంద‌రూ గుర్తు చేసుకోవాలంటూ డాక్ట‌ర్ అబ్దుల్ క‌లాం గ‌తంలో వ్య‌క్తం చేసిన కోరిక‌ను ఈ సంద‌ర్భంగా ప్ర‌ధాని ప్ర‌స్తావించారు. ఇంజినీర్ల‌ను, వైద్యుల‌ను, శాస్త్ర‌వేత్త‌ల‌నెంతోమందిని ప్ర‌పంచం గ‌ర్వించేలా అందిస్తున్న ఉపాధ్యాయులెంత‌మందో ప్ర‌స్తుతం మ‌న దేశంలో ఉన్నార‌ని ప్ర‌ధాని అన్నారు. రోబోల్లాంటి విద్యార్థుల‌ను త‌యారు చేయ‌డం ఉపాధ్యాయుల ల‌క్ష్యం కాద‌ని…ఒక త‌రాన్ని తీర్చి దిద్దే బాధ్య‌త వారిపై ఉంద‌ని ఆయ‌న గుర్తు చేశారు. ఈ కార్య‌క్ర‌మంలో మాన‌వ‌వ‌న‌రుల అభివృద్ధి మంత్రిత్వ శాఖ మంత్రి శ్రీమ‌తి స్మృతి జుబిన్ ఇరానీ, కేంద్ర స‌హాయ మంత్రులు శ్రీ ఉపేంద్ర కుస్వాహా, శ్రీ రామ్ శంక‌ర్‌ క‌థేరియా, శ్రీ జ‌యంత్ సిన్హా పాల్గొన్నారు.
లోక్ నాయక్జయ ప్రకాశ్ నారాయణ్ గారికి ఆయన జయంతి నాడు శ్రద్ధాంజలి ఘటించిన ప్రధాన మంత్రి

లోక్ నాయక్ జయప్రకాశ్ నారాయణ్ గారికి ఆయన జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘లోక్ నాయక్ జేపీ గారి కి ఆయన జయంతి సందర్భం లో ఇదే శ్రద్ధాంజలి. భారతదేశాని కి ఆయన అందించిన తోడ్పాటు అద్వితీయమైంది. లక్షల కొద్ది ప్రజల ను దేశ నిర్మాణం కోసం వారి ని వారు సమర్పణం చేసుకొనేటట్టు గా వారి కి ఆయన ప్రేరణ ను అందించారు. ప్రజాస్వామిక ఆదర్శాల కు పథ ప్రదర్శకుని గా ఆయన ను ఎల్లప్పటికీ స్మరించుకోవడం జరుగుతుంది.’’ అని పేర్కొన్నారు.
భారత రాష్ట్రపతిగా ఎన్నికైన శ్రీ రామ్ నాథ్ కోవింద్ గారికి అభినందనలు తెలిపిన ప్రధాన మంత్రి

భారత రాష్ట్రపతిగా ఎన్నికైనందుకు గాను శ్రీ రామ్ నాథ్ కోవింద్ గారికి ప్రధాన మంత్రి శ్రీ నరేంద్ర మోదీ అభినందనలు తెలిపారు. “శ్రీ రామ్ నాథ్ కోవింద్ గారూ, మీరు భారత రాష్ట్రపతిగా ఎన్నికైనందుకు అభినందనలు. మీ పదవీ కాలం ఫలప్రదంగాను, స్ఫూర్తిని ఇచ్చేదిగాను ఉండాలని కోరుకుంటున్నాను. శ్రీ రామ్ నాథ్ కోవింద్ గారికి పార్లమెంటు సభ్యులలోను, వివిధ రాష్ట్రాలలోను విస్తృత మద్దతు లభించడం సంతోషంగా ఉంది. ఎలక్టోరల్ కాలేజ్ సభ్యులందరికీ ధన్యవాదాలు తెలియజేస్తున్నాను. మీరా కుమార్ గారు చేసిన ప్రచారానికి గాను ఆమెకు కూడా నేను అభినందనలు తెలియజేస్తున్నాను. ప్రజాస్వామిక సంస్కృతికి మరియు మనమంతా గర్వపడే విలువలకు బలాన్ని ఇచ్చే విధంగా ఆమె ప్రచారం సాగింది” అని ప్రధాన మంత్రి తన సందేశంలో పేర్కొన్నారు.
మాజీ ప్ర‌ధాని లాల్ బ‌హ‌దూర్ శాస్త్రికి ప్ర‌ధాని నివాళి

ప్ర‌ధాని శ్రీ న‌రేంద్ర మోదీ శుక్ర‌వారం మాజీ ప్ర‌ధాని లాల్‌బ‌హ‌దూర్ శాస్త్రి జ‌యంతిని పుర‌స్క‌రించుకుని శిర‌సు వంచి అభివాదం చేసి ఘ‌నంగా శ్ర‌ద్ధాంజ‌లి ఘ‌టించారు. “లాల్ బ‌హ‌దూర్ శాస్త్రి జ‌యంతి సంద‌ర్భంగా ఆయ‌న‌కు నా ప్ర‌ణామాలు” అని ప్ర‌ధాని త‌న సందేశంలో చెప్పారు. ……..
జులై 8న ఒకటో ‘‘అరుణ్ జెట్ లీ స్మారక ఉపన్యాసం’’ కార్యక్రమాని కి హాజరు కానున్న ప్రధానమంత్రి

ప్రధాన మంత్రి శ్రీ నరేంద్ర మోదీ 2022వ సంవత్సరం జులై 8వ తేదీ నాడు సాయంత్రం 6:30 గంటల కు న్యూ ఢిల్లీ లోని విజ్ఞాన్ భవన్ లో జరిగే ఒకటో ‘‘అరుణ్ జెట్ లీ స్మారక ఉపన్యాసం’’ (ఎజెఎమ్ఎల్) కార్యక్రమం లో పాలుపంచుకోనున్నారు. ఇదే కార్యక్రమం లో ప్రధాన మంత్రి ప్రసంగిస్తారు కూడాను. ఈ ఒకటో ఎజెఎమ్ఎల్ లో ప్రధానోపన్యాసాన్ని ‘‘గ్రోథ్ థ్రూ ఇన్ క్లూసివిటీ, ఇన్ క్లూసివిటీ థ్రూ గ్రోథ్’’ అంశం పై సింగపూర్ ప్రభుత్వం లో సీనియర్ మంత్రి అయిన శ్రీ థర్మన్ షణ్ముగరత్నమ్ ఇస్తారు. ఈ ఉపన్యాసం ముగిసిన తరువాత ఒఇసిడి సెక్రట్రి- జనరల్ శ్రీ మథియాస్ కోర్ మన్, కొలంబియా యూనివర్సిటి ప్రొఫెసర్ శ్రీ అరవింద్ పన్ గఢియా ల ఆధ్వర్యం లో ఒక మండలి చర్చ కార్యక్రమం ఉంటుంది. దేశ ప్రజల కు శ్రీ అరుణ్ జెట్ లీ అందించినటువంటి అమూల్యమైన తోడ్పాటు కు గుర్తింపు గా ఒకటో ‘అరుణ్ జెట్ లీ స్మారకోపన్యాసాన్ని’ ఆర్థిక మంత్రిత్వ శాఖ లోని ఆర్థిక వ్యవహారాల విభాగం ఏర్పాటు చేసింది. ప్రధాన మంత్రి శ్రీ నరేంద్ర మోదీ ఈ నెల 8వ తేదీ నుంచి 10వ తేదీ వరకు జరుగనున్న ‘కౌటిల్య ఇకానామిక్ కాన్ క్లేవ్’ లో పాల్గొనే ప్రతినిధుల తో కూడా భేటీ అవుతారు. ప్రధాన మంత్రి కలుసుకొనే ప్రముఖ ఆర్థికవేత్తల లో జాన్ హాప్ కిన్స్ యూనివర్సిటీ కి చెందిన శ్రీ యాన్ క్రూగర్ గారు; లండన్ స్కూల్ ఆఫ్ ఇకానామిక్స్ కు చెందిన శ్రీ నికోలస్ స్టర్న్; హార్వర్డ్ కెనెడీ స్కూల్ కు చెందిన శ్రీ రాబర్ట్ లారెన్స్; ఐఎమ్ఎఫ్ పూర్వ తాత్కాలిక మేనేజింగ్ డైరెక్టర్ శ్రీ జాన్ లిప్ స్కీ; ప్రపంచ బ్యాంకు తరఫు న భారతదేశాని కి కంట్రీ డైరెక్టర్ శ్రీ జునైద్ అహమద్ తదితరులు ఉన్నారు. ఈ కెఇసి ని ఆర్థిక మంత్రిత్వ శాఖ అందించే సమర్ధన తో ఇన్స్ టిట్యూట్ ఆఫ్ ఇకానామిక్ గ్రోథ్ నిర్వహిస్తున్నది.
భోపాల్‌లో పునర్నిర్మించిన రాణి కమలాపతి రైల్వే స్టేషన్‌ను జాతికి అంకితం చేయనున్న ప్రధాని

ప్రధానమంత్రి శ్రీ నరేంద్ర మోదీ 2021 నవంబర్ 15న మధ్యప్రదేశ్‌లో పర్యటిస్తున్న సందర్భంగా పునర్నిర్మించిన రాణి కమలాపతి రైల్వే స్టేషన్‌ను మధ్యాహ్నం 3 గంటలకు ప్రారంభిస్తారు. గోండు రాజ్యాన్నేలిన సాహస వనిత, భయమంటే ఏమిటో ఎరుగని రాణి కమలాపతి పేరిట పునర్నిర్మితమైన ‘రాణి కమలాపతి రైల్వే స్టేషన్’ మధ్యప్రదేశ్‌లోని తొలి అంతర్జాతీయ స్థాయి రైల్వే స్టేషన్ కావడం విశేషం. ప్రభుత్వ-ప్రైవేటు భాగస్వామ్యం నమూనాతో పునర్నిర్మించిన ఈ స్టేషన్‌ ప్రపంచ స్థాయి అత్యాధునిక సౌకర్యాలతో కూడిన హరిత సౌధంగా తీర్చిదిద్దబడింది. ముఖ్యంగా ఈ భవన నిర్మాణంలో దివ్యాంగుల రాకపోకల సౌలభ్యాన్ని కూడా పరిగణనలోకి తీసుకున్నారు. ఈ స్టేషన్‌ను సమీకృత బహుళ-రవాణా సదుపాయ కేంద్రంగానూ రూపొందించారు. ఈ కార్యక్రమంలో భాగంగా మధ్యప్రదేశ్‌లో రైల్వేశాఖకు చెందిన పలు కార్యక్రమాలకు ప్రధానమంత్రి ప్రారంభోత్సవం చేస్తారు. ముఖ్యంగా గేజ్ మార్పిడి, విద్యుదీకరణ పూర్తిచేసిన ఉజ్జయిని-ఫతేబాద్ చంద్రావతిగంజ్ బ్రాడ్‌గేజ్‌ సెక్షన్‌, భోపాల్-బర్ఖెరా మార్గంలో మూడో లైన్‌ను, గేజ్ మార్పిడి, విద్యుదీకరణ పూర్తిచేసిన మథెలా-నిమర్ ఖేరీ బ్రాడ్‌గేజ్‌ మార్గాలుసహా విద్యుదీకరించిన గుణ-గ్వాలియర్ మార్గాన్ని జాతికి అంకితం చేస్తారు. ఉజ్జయిని-ఇండోర్; ఇండోర్-ఉజ్జయిని మధ్య రెండు కొత్త ‘మెము’ రైళ్లను కూడా ప్రధానమంత్రి పచ్చజెండా ఊపి సాగనంపుతారు.
ఈద్-ఉల్-జుహా సందర్భంగా ప్రజలకు శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈద్-ఉల్-జుహా సందర్భంగా ప్రజలకు శుభాకాంక్షలు తెలిపారు. “ ఈద్-ఉల్-జుహా శుభాకాంక్షలు. ఈ పండుగ మన సమాజంలో శాంతి స్ఫూర్తితో పాటు సామూహికత్వ స్ఫూర్తిని కూడా పెంపొందింపచేయు గాక ” అని ప్రధాన మంత్రి తమ సందేశంలో పేర్కొన్నారు.
ఐఎన్ఎస్ వి తారిణి నావిక సిబ్బంది తో ప్ర‌ధాన మంత్రి భేటీ

తెర చాప ఓడ ఐఎన్ఎస్ వి తారిణి లో ప్రపంచాన్ని విజయవంతంగా చుట్టివచ్చిన ఇండియన్ నేవీ కి చెందిన ఆరుగురు మహిళా నావికాధికారులు ప్ర‌ధాన మంత్రి శ్రీ న‌రేంద్ర మోదీ తో ఈ రోజు భేటీ అయ్యారు. ‘నావికా సాగర్ పరిక్రమ’ గా ప్రసిద్ధమైన ఈ అన్వేష యాత్రలో సభ్యులంతా మహిళలే. భారతీయ నావికా సిబ్బంది భూమండలాన్ని చుట్టి వచ్చినటువంటి ఒకటో అన్వేష యాత్ర ఇది. ముఖాముఖిలో భాగంగా, నావికా సిబ్బంది వారి యొక్క మిశన్ తాలూకు విభిన్న అంశాలను, వారి సన్నాహాలను, శిక్షణను, యాత్ర లోని అనుభవాలను గురించి ప్రధాన మంత్రి దృష్టి కి తీసుకు వచ్చారు. వారి మిశన్ సఫలం అయినందుకు నావికా సిబ్బంది కి ప్రధాన మంత్రి అభినందనలు తెలిపారు. యాత్ర లో ఎదురైనటువంటి విశిష్ట అనుభవాలను పంచుకోవలసిందిగాను, వాటిని అక్షరబద్ధం చేయవలసిందిగాను వారిని ఆయన ప్రోత్సహించారు. నావికా దళం ప్రధాన అధికారి అడ్మిరల్ సునీల్ లాంబా ఈ కార్యక్రమంలో పాల్గొన్నారు. ఓడ కు లెఫ్టెనంట్ కమాండర్ వర్తిక జోశి సారథ్యం వహించగా, లెఫ్టెనంట్ కమాండర్ లు ప్రతిభ జామ్ వాల్, పి. స్వాతి మరియు లెఫ్టెనంట్ లు ఎస్. విజయ దేవి, బి. ఐశ్వర్య, ఇంకా పాయల్ గుప్త లు ఈ యాత్రాబృందంలో సభ్యురాళ్లుగా పాలుపంచుకొన్నారు.
బాడ్మింటన్ క్రీడాకారుడు శ్రీ నందు నాటేకర్ మృతి పట్ల సంతాపం తెలిపిన ప్రధాన మంత్రి

బాడ్ మింటన్ క్రీడాకారుడు శ్రీ నందు నాటేకర్ మరణం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. భారతదేశం క్రీడల చరిత్ర లో శ్రీ నందు నాటేకర్ కు ఒక విశిష్టమైన స్థానం ఉంది. ఆయన ఒక అసాధారణమైనటువంటి బాడ్ మింటన్ ఆటగాడు, అంతే కాకుండా ఆయన ఒక గొప్ప మార్గదర్శకుడు కూడాను. ఆయన సఫలత వర్ధమాన క్రీడాకారుల కు ప్రేరణ ను అందిస్తూనే ఉంటుంది. ఆయన మృతి తో దు:ఖితుడి ని అయ్యాను. ఈ విషాద భరిత ఘడియ లో ఆయన కుటుంబాని కి, ఆయన మిత్రుల కు కలిగిన శోకం లో నేను సైతం పాలుపంచుకొంటున్నాను. ఓం శాంతి. ’’ అని ప్రధాన మంత్రి ఒక ట్వీట్ లో పేర్కొన్నారు.